Y Tu Hwnt i'r wybodaeth sylfaenol – Cryfhau llywodraethu eich elusen - CGGC
Y Tu Hwnt i'r wybodaeth sylfaenol – Cryfhau llywodraethu eich elusen
Categorïau: Llywodraethu a diogelu,
Mae'r gweithdy hwn sy'n para am 3 awr ar gyfer pobl sy'n dymuno 'codi'r gwastad' o ran llywodraethu eu helusen a gosod targedau uchel ar gyfer eu Bwrdd neu eu pwyllgor rheoli.
Mae llywodraethu da yn hanfodol er mwyn sicrhau gwydnwch a llwyddiant elusen. Wedi'i seilio ar egwyddorion y Côd Llywodraethu i Elusennau, bydd y cwrs ar-lein ymarferol a rhyngweithiol hwn yn eich tywys chi y tu hwnt i wybodaeth sylfaenol llywodraethu elusennau ac yn eich helpu chi i sefydlu ac i gynnal safonau uchel ar gyfer eich elusen.
Erbyn diwedd y cwrs, dylech chi fod wedi gosod camau ymarferol y gall eich Bwrdd eu defnyddio er mwyn cryfhau ei lywodraethu.
Trwy fynychu'r cwrs hwn, byddwch chi'n meddu ar:
Lefel uwch o wybodaeth ynghylch yr egwyddorion a nodwyd yng Nghôd Llywodraethu i Elusennau a sut i'w cymhwyso o ran llywodraethu yn eich elusen
Lefel uwch o wybodaeth am bolisïau llywodraethu a pham eu bod yn bwysig
Lefel uwch o wybodaeth am arfer da o ran recriwtio ymddiriedolwyr, gan gynnwys cynnal archwiliadau sgiliau, recriwtio agored, sefydlu, a chynllunio ar gyfer olyniaeth
Lefel uwch o wybodaeth am sut i gynnal ymarfer arfarnu'r Bwrdd
Lefel uwch o wybodaeth am sut i gynnal adolygiadau llywodraethu
Mae'r cwrs hwn yn fwyaf addas ar gyfer pobl sy'n meddu ar rywfaint o brofiad a gwybodaeth am lywodraethu elusennau; er enghraifft, ymddiriedolwyr a swyddogion llywodraethu wedi'u hen sefydlu, a Phrif Weithredwyr sy'n cefnogi eu Bwrdd i wella.
Mae'r cwrs hwn yn cymryd yn ganiataol bod eich elusen eisoes yn meddu ar safon dda o lywodraethu y gellir gweithio oddi arni; er enghraifft, Bwrdd â rolau a chyfrifoldebau a ddiffiniwyd, rhywfaint o bolisïau a gweithdrefnau llywodraethu mewn lle, ac ymwybyddiaeth a rennir o bwysigrwydd llywodraethu a safonau megis Côd Llywodraethu i Elusennau, Egwyddorion Nolan ac ati.
Os ydych chi'n chwilio am gynnwys mwy sylfaenol, efallai y bydd ein cwrs Cyflwyniad i Lywodraethu Da yn fwy addas ar eich cyfer chi.
Nid yw'r cwrs hwn yn addas i Fyrddau sydd mewn cyfnod o argyfwng neu sy'n profi problemau difrifol. Yn yr achos hwn, siaradwch â CGGC neu siaradwch â'ch Cyngor Gwirfoddol Sirol am y materion.